贈趙子實
作者：戴表元
朝代：宋

paragraphs: 北風吹沙溪倒飛，白日未落山中歸。
千邀萬覓不相就，誰信有人穿翠微。
幅巾大带長襦袍，韋篋錦囊鮮綵毫。
名門發身合燕頷，一經傳家真鳳毛。
坐車侯嬴吾不讓，白社寒林氣清放。
驂麟翳鶴誰不能，要識神光牛背上。
蓬萊山，丹霞谷，天仙留書三萬軸。
聞君暫去還復來，許君細和滄浪曲。